NOTĂ DE FUNDAMENTARE

|  |
| --- |
| Secţiunea 1Titlul proiectului de act normativ: Hotărâre pentru modificarea şi completarea Hotărârii Guvernului nr. 1132/2008 privind regimul bateriilor şi acumulatorilor şi al deșeurilor de baterii şi acumulatori |
| Secţiunea a 2-aMotivul emiterii actului normativ |
| 1.Descrierea situaţiei actuale. | În prezent, în România, regimul bateriilor şi acumulatorilor şi al deşeurilor de baterii şi acumulatori este reglementat de Hotărârea Guvernului nr. 1132/2008 privind bateriile și acumulatorii și deșeurile de baterii și acumulatori, cu modificările și completările ulterioare, care transpune în legislația națională prevederile Directivei 2006/66/CE privind bateriile și acumulatorii și deșeurile de baterii și acumulatori, cu modificările și completările ulterioare. Dat fiind ca Decizia 2008/763/CE din 29 septembrie 2008 de stabilire, în conformitate cu Directiva 2006/66/CE a Parlamentului European și a Consiliului, a unei metode comune de calculare a vânzărilor anuale de baterii și acumulatori portabili către utilizatorii finali.[[1]](#footnote-1) a fost adoptată în data de 1 octombrie 2008, iar Hotărârea de Guvern nr. 1132/2008 a fost publicată în Monitorul Oficial în data de 18 septembrie 2008, ordinul de ministru la care se face referire in Art. 7, alin. 5 din Hotărârea Guvernului nr. 1132/2008 privind bateriile și acumulatorii și deșeurile de baterii și acumulatori, cu modificările și completările ulterioare nu a mai fost necesar.  |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Având în vedere obligațiile care revin României, în calitate de stat membru al Uniunii Europene, în ceea ce privește asigurarea transpunerii corecte și integrale a acquis –ului UE și implementării acestuia, prin prezentul proiect de act normativ se asigură transpunerea în legislația națională a prevederilor art.2 din Directiva (UE) 2018/849 a Parlamentului European și a Consiliului din 30 mai 2018 de modificare a Directivei 2000/53/CE privind vehiculele scoase din uz, a Directivei 2006/66/CE privind bateriile și acumulatorii și deșeurile de baterii și acumulatori și a Directivei 2012/19/UE privind deșeurile de echipamente electrice și electronice, publicată în Jurnalul Oficial al Uniunii Europene, seria L, nr. 150 din 14 iunie 2018. |
| 2.Schimbări preconizate | Rapoartele de punere în aplicare elaborate de statele membre o dată la trei ani nu s-au dovedit a fi un instrument eficace pentru verificarea conformității sau pentru asigurarea unei bune puneri în aplicare a Directivei 2006/66/CE, generând sarcini administrative inutile. Directiva (UE) 2018/849 abrogă dispozițiile care impun statelor membre obligația de a elabora astfel de rapoarte. În schimb, monitorizarea conformității se bazează exclusiv pe datele pe care statele membre le raportează în fiecare an Comisiei.Prin intermediul prezentei hotărâri de modificare şi completare a Hotărârii Guvernului nr. 1132/2008 privind regimul bateriilor şi acumulatorilor şi al deșeurilor de baterii şi acumulatori sunt preconizate următoarele aspecte:* Fără a aduce atingere Regulamentului (CE) nr. 2150/2002 al Parlamentului European și al Consiliului referitor la statisticile privind deșeurile, Agenția Națională pentru Protecția Mediului transmite Comisiei Europene, pe cale electronică, rapoarte, în termen de 18 luni de la sfârșitul anului de raportare pentru care sunt colectate datele. Rapoartele indică modul în care au fost obținute datele necesare pentru a calcula ratele de colectare.
* Agenția Națională pentru Protecția Mediului elaborează un raport privind nivelurile de reciclare realizate în fiecare an calendaristic în cauză și îndeplinirea nivelurilor de eficiență a reciclării menționate în anexa III, partea B. Agenția Națională pentru Protecția Mediului transmite aceste date Comisiei Europene pe cale electronică, în termen de 18 luni de la sfârșitul anului de raportare pentru care sunt colectate datele.
* Pentru a contribui la obiectivele stabilite în prezenta Hotărâre, Ministerul Mediului, Apelor şi Pădurilor şi Ministerul Economiei, Energiei şi Mediului de Afaceri pot utiliza instrumente economice și alte măsuri în scopul de a oferi stimulente pentru aplicarea ierarhiei deșeurilor, cum ar fi cele indicate în anexa IVa la Directiva 2008/98/CE privind deșeurile și de abrogare a anumitor directive, cu modificările și completările ulterioare sau alte instrumente și măsuri adecvate.
 |
| 3. Alte informații | Termenul limită prevăzut de Directiva (UE) 2018/849 a Parlamentului European și a Consiliului din 30 mai 2018 de modificare a Directivei 2000/53/CE privind vehiculele scoase din uz, a Directivei 2006/66/CE privind bateriile și acumulatorii și deșeurile de baterii și acumulatori și a Directivei 2012/19/UE privind deșeurile de echipamente electrice și electronice, pentru preluarea măsurilor prevăzute de către aceasta în legislația națională a fost stabilit pentru data de **05 iulie 2020.** |
| Secţiunea a 3-aImpactul socio-economic al proiectului de act normativ |
| 1.Impactul macroeconomic | Proiectul de act normativ nu se referă la acest subiect. |
| 1^1Impact asupra mediului concurenţial şi domeniului ajutoarelor de stat  | Proiectul de act normativ nu se referă la acest subiect. |
| 2.Impactul asupra mediului de afaceri | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4.Impactul asupra mediului | Proiectul de act normativ nu se referă la acest subiect. |
| 5. Alte informaţii | Nu au fost identificate. |
| Secţiunea a 4-aImpactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani) |
| * mii lei -
 |
| Indicatori | Anul curent  | Următorii 4 ani  | Media pe 5 ani |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare | Proiectul de act normativ nu are impact asupra bugetului general consolidat |
| 2.Modificări ale cheltuielilor bugetare |
| 3.Impact financiar |
| 4.Propuneri pentru acoperirea creşterii cheltuielilor bugetare |
| 5.Propuneri pentru a compensa reducerea veniturilor bugetare |
| 6.Calcule detaliate privind fundamentarea modificărilor veniturilor şi/sau cheltuielilor bugetare |
| 7. Alte informaţii | Nu au fost identificate. |
| Secţiunea a 5-aEfectele proiectului de act normativ asupra legislaţiei în vigoare |
| 1.Măsuri normative necesare pentru aplicarea prevederilor proiectului de act normativ:1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;
2. acte normative ce urmează a fi elaborate în vederea implementării noilor dispoziţii.
 | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare. | Prezentul act normativ este conform cu prevederile art.2 din Directiva (UE) 2018/849 a Parlamentului European și a Consiliului din 30 mai 2018 de modificare a Directivei 2000/53/CE privind vehiculele scoase din uz, a Directivei 2006/66/CE privind bateriile și acumulatorii și deșeurile de baterii și acumulatori și a Directivei 2012/19/UE privind deșeurile de echipamente electrice și electronice, publicată în Jurnalul Oficial al Uniunii Europene, seria L, nr. 150 din 14 iunie 2018. |
| 3.Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4.Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5.Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Nu au fost identificate. |
| Secţiunea a 6-aConsultările efectuate în vederea elaborării proiectului de act normativ |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate |  |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ |  |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5.Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ a fost avizat favorabil de către Consiliul Legislativ. |
| 6. Alte informaţii | Nu au fost identificate. |
| Secţiunea a 7-aActivităţi de informare publică privind elaborarea şi implementarea proiectului de act normativ |
| 1.Informarea societăţii civile cu privire la necesitatea elaborării proiectului de act normativ | Pentru prezenta hotărâre a fost îndeplinită procedura privind transparenţa decizională în administraţia publică, prevăzută de Legea nr. 52/2003, acesta fiind publicat pe pagina de Internet a Ministerului Mediului, Apelor și Pădurilor. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Informarea societăţii civile s-a realizat în perioada consultărilor publice. |
| 3. Alte informaţii | Nu au fost identificate. |
| Secţiunea a 8-aMăsuri de implementare |
| 1.Măsurile de punere în aplicare a proiectului de act normativ de către autorităţile administraţiei publice centrale şi/sau locale, înfiinţarea unor noi organisme sau extinderea competenţelor instituţiilor existente. | Nu se prevede înfiinţarea de noi organisme de stat pentru punerea în aplicare a prezentei hotărâri. |
| 2.Alte informaţii | Nu au fost identificate. |

Luând în considerare cele expuse, a fost elaborat prezentul proiect de Hotărâre a Guvernului pentru modificarea şi completarea Hotărârii Guvernului nr. 1132/2008 privind regimul bateriilor şi acumulatorilor şi al deșeurilor de baterii şi acumulatori, care în forma prezentată a fost avizat de ministerele interesate și de Consiliul Legislativ și pe care îl supunem spre adoptare.

|  |
| --- |
| **MINISTRUL MEDIULUI, APELOR ŞI PĂDURILOR****Costel ALEXE**  |

**Avizăm favorabil:**

|  |  |
| --- | --- |
| **MINISTRUL AFACERILOR EXTERNE**[Bogdan Lucian AURESCU](https://gov.ro/ro/guvernul/cabinetul-de-ministri/ministrul-afacerilor-externe1574951332) | **MINISTRUL ECONOMIEI, ENERGIEI ŞI MEDIULUI DE AFACERI**[Virgil-Daniel POPESCU](https://gov.ro/ro/guvernul/cabinetul-de-ministri/ministrul-economiei-energiei-si-mediului-de-afaceri) |
| **MINISTRUL JUSTIȚIEI**[Marian Cătălin PREDOIU](https://gov.ro/ro/guvernul/cabinetul-de-ministri/ministrul-justitiei1575382422) |

**Avizat:**

**Secretar de Stat**

**Mircea FECHET**

**Secretar General**

**Ion ANGHEL**

**Direcția Juridică și Relația cu Parlamentul**

**Director**

**Directia Afaceri Europene si Relații Internaționale**

**Director**

**Liliana BARA**

**Direcţia Generală Deșeuri, Situri Contaminate**

**și Substanțe Periculoase**

**Director General**

**Cosmin Dorin TEODORU**

**Direcția Gestionarea Deșeurilor**

**Director**

**Flavius ARDELEAN**

**Sabina Irimescu, consilier superior - Direcţia Gestionarea Deșeurilor**

**Leonard Crăciun, consilier superior - Direcția Gestionarea Deșeurilor**

1. publicată în Jurnalul Oficial al Uniunii Europene, seria L, nr. 262 din 01 octombrie 2008 [↑](#footnote-ref-1)